 సరైనోడు సినిమాలో హీరోకు తగిన విలన్ వైరం ధనుష్గా కనిపించి ప్రేక్షకులకు మరింత చేరువయ్యారు ఆది పినిశెట్టి. తాజాగా మరకతమణి సినిమాతో మరోసారి తెలుగు ప్రేక్షకులను పలకరించేందుకు సిద్ధమయ్యారు. ఈ సినిమా ఆడియో ఫంక్షన్ను ఇటీవలే నిర్వహించారు. ఆ ఆడియో ఈవెంట్కు నేచురల్ స్టార్ నాని హాజరయ్యారు. ఆది గురించి పలు ఆసక్తికర వ్యాఖ్యలు చేశారు. ఆదిలో వేరే హీరోల్లో లేని ఓ లక్షణం ఉందని చెప్పారు. ఆయనకు ఎవరైనా సన్నిహితంగా ఉన్నారంటే చాలు.. వారందరికి తన తల్లిదండ్రుల గురించే చెబుతారని అన్నారు. తాను వేరే హీరోల్లో ఆ లక్షణాన్ని చూడలేదన్నారు. ఆది మనసు కూడా చాలా మంచిదని పేర్కొన్నారు. ఆదికి తన తల్లిదండ్రులంటే అమితమైన ప్రేమ అని చెప్పారు. కొన్నికొన్ని సార్లు ఆది పక్కకు వెళ్లి ఫోన్లో తన తల్లిదండ్రులతో మాట్లాడుతుంటారని, అయితే.. ఆయన మాట్లాడేది తన తల్లిదండ్రులతోనో కాదో మాత్రం తనకు తెలియదని చెప్పుకొచ్చారు. ఇక, ఆది పెళ్లిపైనా నాని ఆసక్తికర వ్యాఖ్యలు చేశారు. ఆది పెళ్లి గురించి మీడియాలో వార్తలు వస్తున్నాయని చెప్పిన నాని.. సినిమా హీరోయిన్ వంక చూపిస్తూ ‘ఆది ఆ అమ్మాయి చాలా బాగుంది కదా.. ఆమెను నువ్వెందుకు పెళ్లి చేసుకోకూడదు’ అని అన్నారు. ఇటీవలే మరణించిన దాసరి నారాయణ రావు గురించి కూడా నాని మాట్లాడారు. సినిమా అనేది డైరెక్టర్ సినిమా కావాలి కానీ.. ఎప్పుడూ హీరో సినిమా కాకూడదనేది దాసరి నారాయణరావు గారి కల అని, ఆ దిశగా తాను పనిచేస్తానని నాని చెప్పారు.
 sarainodu cinemalo heeroku tagina vilan vairam dhanushga kanipinchi prekshakulaku marinta cheruvayyaaru aadi pinisetti. taajaagaa marakatamani sinimaatho marosari telugu prekshakulanu palakarinchenduku siddhamayyaaru. ee sinima audio funksionnu itivale nirvahinchaaru. aa audio eeventku nechural star naani haajarayyaaru. aadi gurinchi palu aasaktikara vyaakhyalu chesaru. aadilo vere herollo laeni oo lakshanam undani cheppaaru. aayanaku evaraina sannihitamgaa unnarante chaalu.. vaarandariki tana tallidandrula gurinche chebutaarani annaru. taanu vere herollo aa lakshanaanni chudaledannaru. aadi manasu kuudaa chala manchidani perkonnaru. aadiki tana tallidandrulante amitamaina prema ani cheppaaru. konnikonni saarlu aadi pakkaku velli fonlo tana tallidandrulato maatlaadutuntaarani, ayithe.. aayana matladedi tana tallidandrulatono kaado maatram tanaku teliyadani cheppukochaaru. ika, aadi pellipainaa naani aasaktikara vyaakhyalu chesaru. aadi pelli gurinchi medialo vaartalu vastunnaayani cheppina naani.. sinima heroin vanka chuupistuu ‘aadi aa ammai chala bagundi kada.. aamenu nuvvenduku pelli chesukokudadu’ ani annaru. itivale maraninchina dasari narayana raavu gurinchi kuudaa naani matladaru. sinima anedi director sinima kavali cony.. eppuduu heero sinima kakudadanedi dasari narayanarao gaari kala ani, aa disagaa taanu panichestaanani naani cheppaaru.